open-index/open-wikipedia-markdown huggingface dataset:
দুধসাদা মানিকজোড়

**দুধসাদা মানিকজোড়** (বৈজ্ঞানিক নাম: *Mycteria cinerea*) Ciconiidae (সিকোনিডাই) গোত্র বা পরিবারের অন্তর্গত *[[Mycteria]]* (মাইক্টেরিয়া) গণের অন্তর্গত এক প্রজাতির বড় আকারের জলচর পাখি। দুধসাদা মানিকজোড়ের বৈজ্ঞানিক নামের অর্থ *ছাইরঙা পেটরা পাখি* (গ্রিক *mukter* = পেটরা; লাতিন: *cinereus* = ছাইরঙা)। পাখিটি দক্ষিণ-পূর্ব এশিয়ার গুটিকয়েক দেশে দেখা যায়। সারা পৃথিবীতে মাত্র ১ লক্ষ ১০ হাজার ৩০০ বর্গ কিলোমিটার জুড়ে এদের আবাস। বিগত কয়েক দশক ধরে এদের সংখ্যা আশঙ্কাজনক হারে কমে যাচ্ছে। সেকারণে আই. ইউ. সি. এন. এই প্রজাতিটিকে সংকটাপন্ন বলে ঘোষণা করেছে। সারা পৃথিবীতে প্রাপ্তবয়স্ক দুধসাদা মানিকজোড়ের সংখ্যা মাত্র ৩,৩০০টি।

## বিস্তৃতি

একসময় দক্ষিণ-পূর্ব এশিয়ার অধিকাংশ দেশে সচরাচর দুধসাদা মানিকজোড় দেখা যেত। এখন কেবল মালয়েশিয়া, ইন্দোনেশিয়া ও কম্বোডিয়ায় এদের দেখা মেলে। সিঙ্গাপুরে এদের অবমুক্ত করা হয়েছে।

## বিবরণ
thumb|left|একজোড়া দুধসাদা মানিকজোড়
দুধসাদা মানিকজোড় বেশ বড়সড় সাদা জলচর পাখি। এর দৈর্ঘ্য ৯১-৯৫ সেন্টিমিটার, ডানা ৪৩.৫-৫০ সেন্টিমিটার, ঠোঁট ১৯.৪-২৭.৫ সেন্টিমিটার, লেজ ১৪.৫-১৭ সেন্টিমিটার ও পা ১৮.৮-২৫.৫ সেন্টিমিটার। ওজন ৩ কেজি। প্রাপ্তবয়স্ক পাখির মুখ পালকহীন ও চামড়া লালচে বা ফিকে গোলাপি। এ চামড়া প্রজনন মৌসুমে লাল রঙ ধারণ করে। ঘাড়, গলা ও পিঠ দুধসাদা। দেহতলও সাদা। ডানার প্রান্ত-পালক কালো। ডানার কালো পালক-ঢাকনিতে সাদা ডোরা দেখা যায়। লেজের পালক কালচে। চোখের রঙ খড়-হলুদ। লম্বা ঠোঁটের গোড়া কমলা-হলুদ। নিম্নমুখী ঠোঁটের আগা পাটকিলে। পা ও পায়ের পাতা মেটে বাদামি থেকে লালচে। স্ত্রী ও পুরুষ মানিকজোড় দেখতে একই রকম। অপ্রাপ্তবয়স্ক পাখি মলিন সাদা।

## স্বভাব
thumb|পূর্ণবয়স্ক পুরুষ দুধসাদা মানিকজোড়, ১৮৩৮ সালে অঙ্কিত চিত্র
দুধসাদা মানিকজোড় নদীর পাড়, জলমগ্ন মাঠ, হ্রদ, কাদাচর, লবণ চাষের জমিতে ও নদীর মোহনায় বিচরণ করে। সচরাচর জোড়ায় কিংবা ছোট দলে থাকে। অগভীর পানিতে হেঁটে ঠোঁট খুলে কাদায় ঢুকিয়ে এরা খাবার খুঁজে বেড়ায়। ঠোঁটে মাছ বা অন্যান্য খাবারের অস্তিত্ব টের পেলেই এরা সাথে সাথে ঠোঁট বন্ধ করে ফেলে। খাদ্যতালিকায় রয়েছে মাছ, ব্যাঙ, চিংড়ি, কাঁকড়া, জলজ পোকামাকড় ও ছোট সরীসৃপ। পানির ধারে এরা প্রায়ই একপায়ে ঠায় দাঁড়িয়ে বিশ্রাম করে। ওড়ার সময় প্রলম্বিত পা ও গলা কিছুটা নিচের দিকে ঝুঁকে থাকে। বৃত্তাকারে ধীরলয়ে ওড়ে, ক্রমে ওপরে উঠে যায়। গলায় তেমন শব্দ নেই। ভয় পেলে, উত্তেজিত হলে, আনন্দিত হলে বা বিপদে পড়লে দু'ঠোঁটে বাড়ি মেরে ঠক ঠক শব্দ তোলে। প্রজনন ঋতুতে এক গাছে বা পাশাপাশি একাধিক গাছে অনেকগুলো পাখি মিলে কলোনি করে বাসা করে। এসব কলোনিতে পানকৌড়ি ও অন্যান্য বকও বাসা করে।

## তথ্যসূত্র

## বহিঃসংযোগ

* ARKive, দুধসাদা মানিকজোড় বিষয়ক তথ্য ও আলোকচিত্র।
* Oriental Bird Images , দুধসাদা মানিকজোড়ের আরও আলোকচিত্র।

বিষয়শ্রেণী:Mycteria
বিষয়শ্রেণী:এশিয়ার পাখি
বিষয়শ্রেণী:জলচর পাখি
বিষয়শ্রেণী:কম্বোডিয়ার পাখি
বিষয়শ্রেণী:মালয়েশিয়ার পাখি
বিষয়শ্রেণী:ইন্দোনেশিয়ার পাখি
বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:১৮২২-এ বর্ণিত পাখি
২০০৭ আইসিসি বিশ্ব টুয়েন্টি২০

**২০০৭ আইসিসি বিশ্ব টুয়েন্টি২০** ১ম আইসিসি বিশ্ব টুয়েন্টি২০ প্রতিযোগিতা। আন্তর্জাতিক টুয়েন্টি২০ ক্রিকেট প্রতিযোগিতা হিসেবে ১১ সেপ্টেম্বর-২৪ সেপ্টেম্বর, ২০০৭ পর্যন্ত দক্ষিণ আফ্রিকায় অনুষ্ঠিত হয়। তের দিনের এ প্রতিযোগিতায় মোট বারটি দল অংশ নেয়। এসব দলের মধ্যে দশটি টেস্ট খেলুড়ে দেশ আর বাকি দু'টি দল কেনিয়া ও স্কটল্যান্ড ২০০৭ আইসিসি বিশ্ব ক্রিকেট লীগ বিভাগ এক-এর ফাইনালিস্ট। এতে পাকিস্তানকে হারিয়ে ভারত প্রতিযোগিতায় জয়ী হয়।

## নিয়ম-কানুন
[thumb|280px|আইসিসি বিশ্ব টুয়েন্টি২০ ২০০৭, [বাংলাদেশ জাতীয় ক্রিকেট দল|বাংলাদেশ বনাম দক্ষিণ আফ্রিকার ম্যাচ]]
গ্রুপ পর্ব এবং সুপার এইটে ফলাফল নির্ধারণের জন্যে নিম্নবর্ণিত পয়েন্ট বরাদ্দ রাখা হয়েছে:

যদি টাই হয়, তাহলে বোল-আউটের মাধ্যমে ফলাফল নির্ধারণ করা হবে। এ প্রক্রিয়াটি প্রতিযোগিতার সবগুলো খেলার জন্যেই প্রযোজ্য হবে। পুরো প্রতিযোগিতায় একটি খেলার ফলাফল নির্ধারিত হয় বোল-আউটের মাধ্যমে। ১৪ সেপ্টেম্বর অনুষ্ঠিত ম্যাচটি হয়েছিল গ্রুপ ডি-এর ভারত ও পাকিস্তানের মধ্যে।(স্কোরকার্ড)

প্রত্যেক গ্রুপ ও সুপার এইট পর্বে দলের শীর্ষস্থান নির্ধারণে নিম্নবর্ণিত শর্তাদি রাখা হয়েছে:
# সর্বোচ্চসংখ্যক পয়েন্ট সংগ্রহ
# সমান হলে, সর্বাধিক জয়
# তারপরও সমান হলে, সর্বোচ্চ নেট রান রেট
# তারপরও সমান হলে, সর্বনিম্ন বোলিং স্ট্রাইক রেট
# তারপরও সমান হলে, একে-অপরের বিরুদ্ধে জয়-পরাজয়ের হিসাব।

## গ্রুপ পর্ব
### গ্রুপ এ

----

----

### গ্রুপ বি

----

----

### গ্রুপ সি

----

----

### গ্রুপ ডি

----

----

## সুপার এইট
### গ্রুপ ই

----

----

----

----

----

### গ্রুপ এফ

----

----

----

----

----

## নক-আউট পর্ব

### সেমি-ফাইনাল

----

### ফাইনাল

## তথ্যসূত্র

## বহিঃসংযোগ

* Recent rule changes for Twenty20 Cricket. Follow the link to download a .pdf file of ALL the rules
* Official Website 
* 2007 World Twenty20 Championship Latest News 
* CricketEurope article on ICC World Twenty20 
* Cricinfo article on ground allocation
* Sky Sports News
* BBC Sport article on fixture announcement
* Official fixture list, from Cricket South Africa.

বিষয়শ্রেণী:আইসিসি বিশ্ব টুয়েন্টি২০
আইসিসি বিশ্ব টুয়েন্টি২০
বিষয়শ্রেণী:টুয়েন্টি২০ ক্রিকেট
বিষয়শ্রেণী:২০০৭ আইসিসি বিশ্ব টুয়েন্টি২০
বিষয়শ্রেণী:২০০৭-এ আন্তর্জাতিক ক্রিকেট প্রতিযোগিতা
বিষয়শ্রেণী:২০০৭-০৮ দক্ষিণ আফ্রিকান ক্রিকেট মৌসুম
বিষয়শ্রেণী:দক্ষিণ আফ্রিকায় ক্রীড়া উৎসব
বিষয়শ্রেণী:দক্ষিণ আফ্রিকায় অনুষ্ঠিত আন্তর্জাতিক ক্রীড়া প্রতিযোগিতা
বিষয়শ্রেণী:পুরুষদের আইসিসি টি-টোয়েন্টি বিশ্বকাপ
বিষয়শ্রেণী:দক্ষিণ আফ্রিকায় আন্তর্জাতিক ক্রিকেট প্রতিযোগিতা
মাইক্টেরিয়া

***মাইক্টেরিয়া*** সিকোনিডাই গোত্রের অন্তর্গত বিষূবীয় অঞ্চলের বৃহদাকায় জলচর পাখিদের একটি গণ। মোট চারটি প্রজাতি এ গণের অন্তর্ভুক্ত। এ গণের প্রজাতিগুলো দুই আমেরিকা মহাদেশ, আফ্রিকার পূর্বাঞ্চল, দক্ষিণ ও দক্ষিণ-পূর্ব এশিয়ায় বিস্তৃত। অন্যসব মানিকজোড়ের তুলনায় কাস্তেচরাদের সাথে এদের শারীরিক গঠনে মিল পাওয়া যায়, যদিও কাস্তেচরাদের সাথে এদের কোন সম্পর্ক নেই।

## বর্ণনা

*মাইক্টেরিয়া* গণের সদস্যরা বেশ বড় আকারের পাখি। এদের উচ্চতা ৯০-১০০ সেন্টিমিটার ও ডানার বিস্তার প্রায় ১৫০ সেন্টিমিটার। দেহে সাদা প্রাধাণ্য লক্ষ্য করা যায়। দেহতলও সাদা। ডানার প্রান্ত-পালক কালো। ঠোঁট লম্বা, গোড়া প্রশস্ত ও কিছুটা নিম্নমুখী। ঠোঁটের গোড়ায় নাকের ছিদ্র ডিম্বাকার। মাথা ও পায়ের বড় অংশ পালকহীন। আঙুল লম্বা। লেজের নিচের ঢাকনি খুব লম্বা ও লেজকে ছাড়িয়ে বিস্তৃত। কেঠো মানিকজোড় ছাড়া বাকি সদস্যদের ঠোঁট হলদে, মুখ পালকহীন ও চামড়া লালচে বা হলদে এবং পা লালচে। কেঠো মানিকজোড়ের এ অংশগুলো কালচে ও ফিকে রঙের। স্ত্রী ও পুরুষ পাখি দেখতে একই রকম। অপ্রাপ্তবয়স্ক পাখি মলিন রঙের।

নদীর পাড়, জলমগ্ন মাঠ, হ্রদ, কাদাচর, লবণ চাষের জমিতে ও নদীর মোহনায় বিচরণ করে। সচরাচর জোড়ায় কিংবা ছোট দলে থাকে। অগভীর পানিতে হেঁটে ঠোঁট খুলে কাদায় ঢুকিয়ে এরা খাবার খুঁজে বেড়ায়। খাদ্যতালিকায় রয়েছে মাছ, ব্যাঙ, চিংড়ি, কাঁকড়া, জলজ পোকামাকড় ও ছোট সরীসৃপ। পানির ধারে এরা প্রায়ই একপায়ে ঠায় দাঁড়িয়ে বিশ্রাম করে। ওড়ার সময় প্রলম্বিত পা ও গলা কিছুটা নিচের দিকে ঝুঁকে থাকে। মিশ্র কলোনিতে বাসা করে।

## প্রজাতিসমূহ

* দুধসাদা মানিকজোড় *(Mycteria cinerea)*
* হলদেঠুঁটি মানিকজোড় (*Mycteria ibis*)
* রাঙা মানিকজোড় *(Mycteria leucocephala)*
* কেঠো মানিকজোড় *(Mycteria americana)*

চিত্র:WoodStorkWhole.JPG|কেঠো মানিকজোড় *(Mycteria americana)*
চিত্র:Milky Stork (Mycteria cinerea).jpg|দুধসাদা মানিকজোড় *(Mycteria cinerea)*
চিত্র:Painted Stork (Mycteria leucocephala) in Garapadu, AP W IMG 5292.jpg|রাঙা মানিকজোড় *(Mycteria leucocephala)*


এছাড়া জীবাশ্ম বিশ্লেষণ করে কেঠো মানিকজোড়ের সাথে সম্পর্কিত দুইটি প্রজাতির সন্ধান পাওয়া গেছে:

* *[[Mycteria milleri]]* (মিলারের মানিকজোড়; মধ্য মায়োসিন, যুক্তরাষ্ট্র)
* *[[Mycteria wetmorei]]* (ওয়েটমোরের মানিকজোড়; অন্ত্য-প্লেইস্টোসিন, যুক্তরাষ্ট্র)

## তথ্যসূত্র

*
বিষয়শ্রেণী:মানিকজোড়
বিষয়শ্রেণী:পাখির গণ
আবদুল মান্নান (দ্ব্যর্থতা নিরসন)

**আবদুল মান্নান** নামটি নিম্নের ব্যক্তিবর্গকে নির্দেশ করতে পারেঃ-

* আবদুল মান্নান (বীর উত্তম), বাংলাদেশের স্বাধীনতা যুদ্ধের খেতাবপ্রাপ্ত মুক্তিযোদ্ধা।
* আবদুল মান্নান (বীর প্রতীক), বাংলাদেশের স্বাধীনতা যুদ্ধের খেতাবপ্রাপ্ত মুক্তিযোদ্ধা।
* আবদুল মান্নান (পটুয়াখালীর মুক্তিযোদ্ধা), বাংলাদেশের স্বাধীনতা যুদ্ধের বীর প্রতীক খেতাবপ্রাপ্ত মুক্তিযোদ্ধা।
* আবদুল মান্নান (বীর বিক্রম), বাংলাদেশের স্বাধীনতা যুদ্ধের বীর বিক্রম খেতাবপ্রাপ্ত মুক্তিযোদ্ধা।
* আবদুল মান্নান (মুক্তিযোদ্ধা), বাংলাদেশের স্বাধীনতা যুদ্ধের খেতাবপ্রাপ্ত মুক্তিযোদ্ধা।
* আবদুল মান্নান (রাজনীতিবিদ), বাংলাদেশের রাজনীতিবিদ ও ঢাকা-১০ আসনের সাবেক সাংসদ।
* আবদুল মান্নান
* আবদুল মান্নান (ভারতীয় রাজনীতিবিদ)

## এম এ মান্নান

* এম এ মান্নান, দ্ব্যর্থতা নিরসন পাতা।

## আব্দুল মান্নান

* আব্দুল মান্নান, দ্ব্যর্থতা নিরসন পাতা।

## আরও দেখুন

* আব্দুল মান্নান চৌধুরী, দ্ব্যর্থতা নিরসন পাতা।
* আব্দুল মান্নান ভূঁইয়া, বাংলাদেশের রাজনীতিবিদ এবং সাবেক মন্ত্রী ও সাংসদ।
* মুহাম্মদ আবদুল মান্নান, রাজনীতিবিদ এবং সাবেক মন্ত্রী ও সাংসদ।
* আবদুল মান্নান সৈয়দ, বাংলাদেশের অগ্রগণ্য আধুনিক কবি, সাহিত্যিক, গবেষক ও সাহিত্য-সম্পাদক।
* মোহাম্মদ আবদুল মান্নান - বীর বিক্রম খেতাবপ্রাপ্ত মুক্তিযোদ্ধা।
* মোহাম্মদ আবদুল মান্নান (বীর বিক্রম), বীর বিক্রম খেতাবপ্রাপ্ত মুক্তিযোদ্ধা।
* মুহাম্মদ আব্দুল মান্নান, ইসলামী রাজনীতিবিদ, লেখক ও গবেষক এবং বাংলাদেশ ইসলামী ফ্রন্টের চেয়ারম্যান।
* আবদুল মান্নান হাওলাদার, তৎকালীন বরিশাল-৫ আসনে সংসদ সদস্য ছিলেন।

বিষয়শ্রেণী:আরবি পুরুষবাচক প্রদত্ত নাম
বিষয়শ্রেণী:পুরুষবাচক প্রদত্ত নাম
পার্সি বিশি শেলি

**পার্সি বিশি শেলি** ১৭৯২ সালের ৪ঠা আগস্ট সাসেক্সের হরসেমে জন্মগ্রহণ করেন। তার বাবা ছিলেন একজন সংসদ সদস্য। শেলি ইটন এবং অক্সফোর্ড বিশ্ববিদ্যালয়ে শিক্ষা গ্রহণ করেন। অক্সফোর্ডে এসে শেলি প্রগতিবাদী লেখক যেমন, টম পেইন এবং উইলিয়াম গডউইনের লেখাসমূহ পড়া শুরু করেন। ১৮১১ সালে নাস্তিকতাকে সমর্থন করে একটি পুস্তিকা লেখার জন্য সে বিশ্ববিদ্যালয় থেকে বহিষ্কৃত হয়।

তিনি  উনিশ শতকের প্রথম দিকের একজন ইংরেজি কবি ছিলেন। তিনি প্রধান পাঁচজন রোমান্টিক কবিদের মধ্যে অন্যতম একজন ছিলেন। তিনি একাধারে কবি, নাট্যকার, সাহিত্যিক ছিলেন এবং ইংরেজ সাহিত্যে রোমান্টিক আন্দোলনের সবচেয়ে গুরুত্বপূর্ণ কবিদের মধ্যে তাঁকে বিবেচনা করা হয়। 

সাহিত্যকর্ম

শেলির প্রধান সাহিত্যকর্মগুলোর মধ্যে উল্লেখযোগ্য:

1.অযনসি (Ozymandias): এটি একটি শক্তিশালী sonnet, যেখানে তিনি সভ্যতার অস্থায়ীতা এবং মানব গর্বের পতন সম্পর্কে আলোচনা করেছেন।

2.প্রশংসা (Adonais): এই কবিতাটি শেলির বন্ধু জন কিটসের মৃত্যুর প্রতি শ্রদ্ধা নিবেদন করে লেখা। এটি রোমান্টিক যুগের একটি প্রান্তিক কাজ।

3.মাস্ক অফ অ্যাডোনিস (The Mask of Anarchy): এটি রাজনৈতিক কবিতা, যেখানে তিনি গণতন্ত্রের জন্য সংগ্রামের আহ্বান জানিয়েছেন।

4.প্রাণশক্তি (Prometheus Unbound): এটি একটি নাট্যকাব্য, যেখানে তিনি মানবতার মুক্তির ও প্রকৃতির শক্তির ওপর গুরুত্বারোপ করেছেন।

ইতালি উপকূলে একটি নৌকা দুর্ঘটনায় মাত্র ত্রিশ বছর বয়সে তিনি অকাল মৃত্যুবরণ করেন।

## জীবন

### শিক্ষা
নিজ বাড়িতে শিক্ষা জীবন শুরু হয় শেলীর ,পরে তাকে Syon House academy তে পাঠানো হয়। তারপর তাকে ১৮০৪ সালে Eton এ পাঠানো হয় ,যেখানে লাজুক শেলী হয়ে উঠেন "খ্যাপা শেলী"। সেখানে তিনি Zastrozzi** এর মতন লেখনি লিখেন।

তার ম্যাট্রিকুলেশন সম্পন্ন হয় *University College,Oxford হতে  ১৮১০ সালে।*

সেই বছরেই "*The Necessity of Atheism"*   পুস্তিকা প্রকাশের জন্য তাকে ও তার বন্ধু Thomas Jefferson Hogg কে বহিস্কার করা হয়।

### বিয়ে

শেলী  হ্যারিয়েট ওয়েস্টব্রূক নামক এক রমনীর প্রেমে পড়েন ,যে একজন অবসর প্রাপ্ত হোটেল কিপারের মেয়ে ছিল । তারা ১৮১১ সালে  পালিয়ে গিয়ে  এডিনবার্গ নামক জায়গায় বিয়ে করেন । ১৮১৩ সালে লন্ডনে তাদের  একটি বাচ্চা হয় । তারপরেই শেলীর দীর্ঘ কবিতা Queen Mab  কবিতা টি প্রকাশিত হয় । ইতোমধ্যে, হ্যারিয়েটের সাথে বিবাহ একটি ব্যর্থতা প্রমাণিত হয়েছিল। ১৮১৪ সালে ,শেলি উইলিয়াম ও মেরি ওলস-টোমক্রাফট গডউইনের মেয়ে মেরির সাথে দেখা করেছিলেন।

মেরি তার বিশ্বাস ভাগ করে নিয়েছিলেন যে বিবাহটি কেবল মাত্র একটি স্বেচ্ছাসেবী চুক্তি ছিল মাত্র ।

তারপরেই শেলী আর মেরি গডউইন সুইজারল্যান্ড এ পালিয়ে যান, কিন্তু Mary Godwin সঙ্গে পালানোর জন্য তার স্ত্রীকে ছেড়ে যান। শেলি এর প্রথম স্ত্রী আত্মহত্যা করার পরে, শেলি Mary Godwin বিয়ে করেন; যিনি পরে  ফ্রাংকেনস্টাইন লেখক মেরি শেলি হিসাবে বিখ্যাত হয়ে ওঠেন।

## তথ্যসূত্র


বিষয়শ্রেণী:১৭৯২-এ জন্ম
বিষয়শ্রেণী:১৮২২-এ মৃত্যু
বিষয়শ্রেণী:ইংরেজ কবি
বিষয়শ্রেণী:যুক্তরাজ্যে উদারনীতিবাদ
বিষয়শ্রেণী:১৮শ শতাব্দীর ইংরেজ ব্যক্তি
বিষয়শ্রেণী:১৯শ শতাব্দীর পুরুষ লেখক
বিষয়শ্রেণী:রাজতন্ত্র বিরোধী
বিষয়শ্রেণী:ব্রিটিশ নাস্তিকতা কর্মী
বিষয়শ্রেণী:ইংরেজ নাস্তিক
বিষয়শ্রেণী:ইংরেজ প্রাবন্ধিক
বিষয়শ্রেণী:ইংরেজ পুরুষ ঔপন্যাসিক
বিষয়শ্রেণী:ইংরেজ অনুবাদক
বিষয়শ্রেণী:মহাকবি
বিষয়শ্রেণী:সনেট রচয়িতা
বিষয়শ্রেণী:১৯শ শতাব্দীর নাস্তিক
বিষয়শ্রেণী:রোমান্টিক কবি
পূর্ববঙ্গ-গীতিকা

পূর্ববঙ্গ অঞ্চলের প্রচলিত লোকসাহিত্যকে একত্রে **পূর্ববঙ্গ গীতিকা** বলা হয়। প্রাচীন কাল থেকে মানুষের মুখে মুখে প্রচলিত হয়ে আসা পালাগুলি বাংলা সাহিত্যের অমূল্য সম্পদ। ১৯২৬ সালে ডক্টর দীনেশচন্দ্র সেন কলকাতা বিশ্ববিদ্যালয়ের অর্থ সাহায্যে পালাগুলো সম্পাদনা করে প্রকাশ করেন এবং চন্দ্রকুমার দে ও জসীমউদ্দীন তা সংগ্রহ করেন ৷ পরে ১৯৭১-১৯৭৫ সালে ক্ষিতীশচন্দ্র মৌলিক ও সাত খণ্ডে প্রাচীন পূর্ববঙ্গ গীতিকা প্রকাশ করেন।

## পূর্ববঙ্গ গীতিকায় অন্তর্ভুক্ত পালা সমূহ
চন্দ্রকুমার দে, দীনেশচন্দ্র সেন, আশুতোষ চৌধুরী, জসীমউদ্দীন, নগেন্দ্রচন্দ্র দে, রজনীকান্ত ভদ্র এবং বিজনবিহারী লালের সংগৃহীত এই পালাগুলোর সংখ্যা পঞ্চাশাধীক। তার মধ্য থেকে কিছু নিম্নে দেয়া হলঃ

* ধোপার পাট	
* মইষাল বন্ধু	
* কাঞ্চনমালা
* কমলা রাণীর গান
* মদনকুমার ও মধুমালা
* পরীবানুর হঁলা
* মলকাবানু মনুমিয়ার হঁলা
* নছর মালুম
* দেওয়ান মনোহর ও মজুনা
* নেজাম ডাকাতের পালা
* দেওয়ান ঈশা খাঁ
* মাঞ্জুর মা
* কাফনচোরা
* ভেলুয়া
* হাতি খেদার গান
* আয়না বিবি
* কমল সদাগর
* চৌধুরীর লড়াই
* গোপিনী কীর্তন
* সূজা তনয়ার বিলাপ
* বার তীর্থে গান
* নূরুন্নেছা ও কবরের কথা
* বন্ডুলার বারমাসী
* শিলাদেবী
* ভারাইয়া রাজা
## তথ্যসূত্র

## বহিঃসংযোগ
বাংলাপিডিয়া

বিষয়শ্রেণী:বাংলা লোকসাহিত্য
বিষয়শ্রেণী:মঙ্গলকাব্য
বিষয়শ্রেণী:বাংলা সাহিত্য
বিষয়শ্রেণী:পূর্ববঙ্গ
লেপ্টোপ্টাইলোস

***লেপ্টোপ্টাইলোস*** সিকোনিডাই গোত্রের অন্তর্গত বিষূবীয় অঞ্চলের বৃহদাকায় জলচর পাখিদের একটি গণ। মোট তিনটি প্রজাতি এ গণের অন্তর্ভুক্ত। এ গণের একটি প্রজাতি সাব-সাহারান আফ্রিকা এবং বাকি দু'টি প্রজাতি দক্ষিণ ও দক্ষিণ-পূর্ব এশিয়ায় বিস্তৃত।

## প্রজাতিসমূহ

* মদনটাক (*Leptoptilos javanicus*)
* হাড়গিলা (*Leptoptilos dubius*)
* ম্যারাবু মদনটাক (*Leptoptilos crumeniferus*)

চিত্র:Argala.jpg|মদনটাক (*L. javanicus*)
চিত্র:Greater Adjutant (Leptoptilos dubius).jpg|হাড়গিলা (*L. dubius*)
চিত্র:Marabou Stork Jurong.jpg|ম্যারাবু মদনটাক (*L. crumeniferus*)


*
বিষয়শ্রেণী:মানিকজোড়
বিষয়শ্রেণী:পাখির গণ
আবদুল মান্নান (বীর বিক্রম)

শহীদ **আবদুল মান্নান** (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

## জন্ম ও শিক্ষাজীবন
শহীদ আবদুল মান্নানের জন্ম কুমিল্লা জেলার মুরাদনগর উপজেলার সিদ্ধেশ্বরী গ্রামে। তার বাবার নাম আলতাফ আলী এবং মায়ের নাম জোলেখা বেগম। তার স্ত্রীর নাম সোনাভান বিবি। তাদের এক মেয়ে।

## কর্মজীবন
আবদুল মান্নান চাকরি করতেন পাকিস্তান সেনাবাহিনীর ইস্ট বেঙ্গল রেজিমেন্টে। ১৯৭১ সালের মার্চে ছুটিতে বাড়িতে ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধে সক্রিয় অংশগ্রহণ শেষে ভারতে যান। পরে যুদ্ধ করেন ২ নম্বর সেক্টরে। কুমিল্লা জেলার বিভিন্ন স্থানে তিনি সাহসিকতা ও বীরত্বের সঙ্গে যুদ্ধ করেন।

## মুক্তিযুদ্ধে ভূমিকা
কুমিল্লা জেলার চৌদ্দগ্রাম জেলা শহরের দক্ষিণে। চৌদ্দগ্রামের পূর্ব পাশে ভারতের ত্রিপুরা রাজ্যের সীমান্ত। ঢাকা-চট্টগ্রাম মহাসড়ক চৌদ্দগ্রামের ওপর দিয়ে। এ সড়কের কিছু অংশ সীমান্তের খুব কাছ দিয়ে। ১৯৭১ সালে মুক্তিযুদ্ধ চলাকালে পাকিস্তান সেনাবাহিনী এ সড়কে নিয়মিত টহল দিত। চৌদ্দগ্রাম-মিয়াবাজারসহ বিভিন্ন স্থানে ছিল তাদের ক্যাম্প। মুক্তিযোদ্ধারা প্রায়ই সীমান্ত অতিক্রম করে টহল দলের ওপর বা ওই সব ক্যাম্পে আক্রমণ করতেন। এরই ধারাবাহিকতায় অক্টোবর মাসের মাঝামাঝি আবদুল মান্নানসহ মুক্তিযোদ্ধাদের একটি দল সীমান্ত অতিক্রম করে চৌদ্দগ্রামে অবস্থান নেয়। তাদের লক্ষ্য পাকিস্তানি সেনাদের ওপর অতর্কিতে আক্রমণ করা। চৌদ্দগ্রামে পৌঁছে মুক্তিযোদ্ধারা খবর পান, পাকিস্তানি সেনাদের একটি টহল দল কুমিল্লা থেকে ঢাকা-চট্টগ্রাম মহাসড়ক দিয়ে ফেনীর দিকে গেছে। মুক্তিযোদ্ধারা সিদ্ধান্ত নেন, পাকিস্তান সেনাবাহিনীর টহল দল যখন ফিরে আসবে, তখন তারা আক্রমণ করবেন। ওই দলে সেনা কতজন, তাদের শক্তি কী—এ খবর তারা পাননি। এর পরও মুক্তিযোদ্ধারা আক্রমণ করার দুঃসাহসী সিদ্ধান্ত নেন। এরপর আবদুল মান্নানসহ মুক্তিযোদ্ধারা দ্রুত অবস্থান নেন ওই সড়কের সদর উপজেলার অন্তর্গত হাজতখোলা নামক স্থানে। মুক্তিযোদ্ধাদের বেশির ভাগের কাছে হালকা অস্ত্র—স্টেনগান, রাইফেল ও কিছু হ্যান্ডগ্রেনেড। ভারী অস্ত্র বলতে একটি এলএমজি ও দু-তিনটি এসএমজি। তাই সম্বল করে তারা সেখানে অপেক্ষায় থাকেন পাকিস্তানি সেনাবাহিনীর টহল দলের জন্য। তারপর সময় গড়াতে থাকে। একসময় সেখানে উপস্থিত হয় পাকিস্তানি সেনাদের টহল দল। আবদুল মান্নান ও তার সহযোদ্ধারা অতর্কিতে আক্রমণ করেন। আকস্মিক আক্রমণে পাকিস্তানি সেনারা হকচকিত। তবে নিমিষেই তারা পাল্টা আক্রমণ শুরু করে। পাকিস্তানি সেনা সংখ্যায় ছিল মুক্তিযোদ্ধাদের চেয়ে বেশি। অস্ত্রশস্ত্রও ছিল অত্যাধুনিক। একপর্যায়ে পাকিস্তানি সেনাদের পাল্টা আক্রমণের তীব্রতা আরও বেড়ে যায়। এ রকম পরিস্থিতিতে সম্মুখযুদ্ধ করা ছাড়া আর কোনো গত্যন্তর থাকে না। আবদুল মান্নান ও তার সহযোদ্ধারা এতে বিচলিত হননি। সাহসিকতার সঙ্গে আক্রমণ মোকাবিলা করেন। তাদের নির্ভুল গুলিবর্ষণে হতাহত হয় অনেক পাকিস্তানি সেনা। এই সম্মুখযুদ্ধে শেষ পর্যন্ত মুক্তিযোদ্ধারাই জয়ী হন। পাকিস্তানি সেনারা বিপুল ক্ষয়ক্ষতি স্বীকার করে নিহত ও আহত সেনাদের নিয়ে কুমিল্লায় পালিয়ে যায়। কিন্তু যুদ্ধের একপর্যায়ে বুকে গুলিবিদ্ধ হয়ে শহীদ হন আবদুল মান্নান। সহযোদ্ধারা তাকে উদ্ধার করার আগেই নিভে যায় তার জীবনপ্রদীপ। যুদ্ধশেষে সহযোদ্ধারা তার মরদেহ সমাহিত করেন পাশের মিজি বাড়িতে।

## পুরস্কার ও সম্মাননা
* বীর বিক্রম

## তথ্যসূত্র

## বহিঃসংযোগ

বিষয়শ্রেণী:বীর বিক্রম
বিষয়শ্রেণী:১৯৭১-এ মৃত্যু
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:কুমিল্লা জেলার ব্যক্তি
আব্রাহাম ডি বার্টলেট

**আব্রাহাম ডি বার্টলেট** (১৮১২-১৮৯৭) ছিলেন একজন ব্রিটিশ প্রাণীবিদ। তিনি প্রখ্যাত প্রাণীবিদ অ্যাডওয়ার্ড বার্টলেটের পিতা।

ব্রিটিশ মিউজিয়ামের কাছে বার্টলেটের ছোট একটি দোকান ছিল। তাতে প্রাকৃতিক ইতিহাস সম্পর্কিত বিভিন্ন দ্রব্য বিক্রয় করতেন তিনি। তিনি বিভিন স্টাফ করা জীবজন্তুও বিক্রয় করতেন সেখানে। ১৮৫৯ থেকে ১৮৯৭ সাল পর্যন্ত তিনি লন্ডন চিড়িয়াখানার সুপারিন্টেন্ডেন্ট হিসেবে দায়িত্ব পালন করেন। চিড়িয়াখানায় পশুপাখি পর্যবেক্ষণ করে তিনি অসংখ্য নিবন্ধ রচনা করেন। এসব নিবন্ধ তার মৃত্যুর পর দুইটি সংকলনে প্রকাশিত হয়, *Wild Animals in Captivity* (১৮৯৮) এবং *Life among Wild Beasts in 'the Zoo*' (১৯০০)।

## তথ্যসূত্র

## বহিঃসংযোগ
* 
* আব্রাহাম ডি বার্টলেট

বিষয়শ্রেণী:প্রকৃতিবিদ
বিষয়শ্রেণী:১৮১২-এ জন্ম
বিষয়শ্রেণী:১৮৯৭-এ মৃত্যু
বিষয়শ্রেণী:ইংরেজ প্রাণিবিজ্ঞানী
ইউপিএস

**ইউপিএস** এর পূর্ণ নাম হলো **Uninterruptible Power Supply** বা **Uninterruptible Power Source**। ইউপিএস (UPS) এমন একটি ইলেক্ট্রিক্যাল ডিভাইস (Electrical Device) যা কিছু সময়ের জন্য বিদ্যুৎ সঞ্চয় করে রাখতে পারে। এবং যেকোন মুহূর্তে কম্পিউটার ও অন্যান্য যন্ত্রপাতিতে বিদ্যুৎ সরবরাহ করতে পারে। ইউপিএস (UPS) সাধারণত Auxiliary বা ইমার্জেন্সী পাওয়ার সিস্টেম (Emergency Power System) অথবা স্ট্যান্ডবাই জেনারেটর (Standby Generator) হতে ভিন্নতর। কেননা ইহা তাৎক্ষনিকভাবে নীরবচ্ছিন্ন বিদ্যুৎ সরবরাহ করতে পারে।
বিদ্যুৎ সংযোগ বিচ্ছিন্ন হতেই এটির সক্রিয় হয়ে উঠে।
থাম্ব
ইউপিএস-এর ব্যাটারী কিছু বিদ্যুৎ শক্তি সঞ্চয় করে রাখে। ফলে হঠাৎ বিদ্যুৎ চলে গেলে সাধারণত এক থেকে দুই মিলিসেকেন্ড (Millisecond) এর মধ্যে ব্যাটারী হতে সঞ্চিত বিদ্যুৎ সরবরাহ করতে পারে। মূল সিস্টেম (Main System)-এ লোড (Load) সরাসরি ইনপুট পাওয়ার (Input Power)-এর সাথে সংযুক্ত থাকে। যখন মেইন পাওয়ার সাপ্লাই(Main Power Supply) সংযোগ দিতে ব্যর্থ হয়, তখন এটি তার কার্যক্রম আরম্ভ করে অর্থাৎ পাওয়ার ব্যাকআপ (Power Back-Up) দেয়।

## সাধারণ বিদ্যুৎজনিত সমস্যাসমূহ
* ভোল্টেজ স্পাইক

## ইউপিএস (UPS) এর প্রকারভেদ

**ইউপিএস (UPS) সাধারণত তিনভাগে ভাগ করা যায়।**

1. **অনলাইন ইউপিএস (On-line UPS)**
অনলাইন ইউপিএস (On-line UPS)-এ ডাবল কানভার্সন (Double Conversion) পদ্ধতি ব্যবহার করা হয়। এটি প্রথমে এসি ভোল্টেজ (AC voltage)কে ডিসি ভোল্টেজ (DC voltage)-এ রূপান্তর করে। তারপর, ইনভার্টিং (Inverting) করে আবার ডিসি ভোল্টেজ (DC voltage)-কে এসি ভোল্টেজ (AC voltage)-এ রূপান্তর করে। সাধারণত অনলাইন ইউপিএস (On-line UPS) ৫ মিনিট থেকে ২ ঘণ্টা পর্যন্ত বিদ্যুৎ সরবরাহ করতে পারে।

2. **লাইন ইন্টারএ্যাকটিভ ইউপিএস (Line-interactive UPS)**
লাইন ইন্টারএ্যাকটিভ ইউপিএস (Line-interactive UPS) লাইনের ইনভার্টার(Inverter)-কে মেইনটেইন (Maintain) বা রক্ষণাবেক্ষণ করে। এবং নরমাল চার্জিং মোড (normal charging mode) থেকে কারেন্ট পাথ (current path) রিডিরেক্ট (Redirect)করে।

3. **অফলাইন বা স্ট্যান্ডবাই ইউপিএস (Offline/Standby UPS)**
অফলাইন বা স্ট্যান্ডবাই ইউপিএস (Offline/Standby UPS) পদ্ধতিতে মূল সিস্টেম (Main System)-এ লোড (Load) সরাসরি ইনপুট পাওয়ার (Input Power)-এর সাথে সংযুক্ত থাকে। যখন মেইন পাওয়ার সাপ্লাই(Main Power Supply) সংযোগ দিতে ব্যর্থ হয়, তখন এটি পাওয়ার ব্যাকআপ (Power Back-Up) দেয়।

## তথ্যসূত্র

বিষয়শ্রেণী:ইলেকট্রনিক প্রকৌশল
বিষয়শ্রেণী:তড়িৎ প্রকৌশল
বিষয়শ্রেণী:বিদ্যুৎ শক্তি সঞ্চারণ
জ্যাবিরু

**জ্যাবিরু** (বৈজ্ঞানিক নাম: *Jabiru mycteria*) Ciconiidae (সিকোনিডাই) গোত্র বা পরিবারের অন্তর্গত ***Jabiru*** (জ্যাবিরু) গণের অন্তর্গত একমাত্র সদস্য। প্রজাতিটি একটি বড় আকারের জলচর পাখি। জ্যাবিরুর বৈজ্ঞানিক নামের অর্থ *গলা গিলে ফেলা পেটরা পাখি* (তুপি-গুয়ারানি: *Jabiru* = গলা গিলে ফেলা; গ্রিক *mukter* = পেটরা)। পাখিটি মধ্য আমেরিকা ও দক্ষিণ আমেরিকার গুটিকয়েক দেশে দেখা যায়। সারা পৃথিবীতে ১ কোটি ২ লাখ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা কমে যাচ্ছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। সারা পৃথিবীতে প্রাপ্তবয়স্ক জ্যাবিরুর সংখ্যা ৬,৭০০-১৭,০০০টি।

## তথ্যসূত্র

## বহিঃসংযোগ

* ''Jabiru Video Documentary''
* Jabiru videos  on the Internet Bird Collection
* Mangoverde.com: Jabiru ''Jabiru mycteria'' . Retrieved 2006-DEC-06.
* Saúde Animal: Jaburu ou tuiuiú: Espécie animal brasileiro ameaçado de extinção [in Portuguese]. Retrieved 2006-DEC-06.
* http://www.zooscene.co.uk/Jabiru.html
* Jabiru Information and Photos South Dakota Birds and Birding
* Stamps  (for 9 countries) with RangeMap
* Jabiru photo gallery  VIREO
* Photo-High Res; Article borderland-tours

বিষয়শ্রেণী:আর্জেন্টিনার পাখি
বিষয়শ্রেণী:বেলিজের পাখি
বিষয়শ্রেণী:ব্রাজিলের পাখি
বিষয়শ্রেণী:বলিভিয়ার পাখি
বিষয়শ্রেণী:কলম্বিয়ার পাখি
বিষয়শ্রেণী:কোস্টারিকার পাখি
বিষয়শ্রেণী:এল সালভাদোরের পাখি
বিষয়শ্রেণী:ইকুয়েডরের পাখি
বিষয়শ্রেণী:ফরাসি গায়ানার পাখি
বিষয়শ্রেণী:গায়ানার পাখি
বিষয়শ্রেণী:গুয়াতেমালার পাখি
বিষয়শ্রেণী:মেক্সিকোর পাখি
বিষয়শ্রেণী:হন্ডুরাসের পাখি
বিষয়শ্রেণী:নিকারাগুয়ার পাখি
বিষয়শ্রেণী:প্যারাগুয়ের পাখি
বিষয়শ্রেণী:পেরুর পাখি
বিষয়শ্রেণী:সুরিনামের পাখি
বিষয়শ্রেণী:ভেনিজুয়েলার পাখি
বিষয়শ্রেণী:সাইকোনিডি
বিষয়শ্রেণী:দক্ষিণ আমেরিকার পাখি
জন গার্ডন

স্যার **জন বার্ট্রান্ড গার্ডন**, এফআরএস (; জন্ম: ২ অক্টোবর ১৯৩৩) ব্রিটিশ জীববিজ্ঞানী। নিউক্লিয়ার স্থানান্তরজনিত গবেষণার পথিকৃৎ হিসেবেই মূলতঃ তিনি সবচেয়ে বেশি পরিচিত ব্যক্তিত্ব। এছাড়াও তিনি ক্লোনিং প্রক্রিয়াকরণেও দক্ষতা দেখিয়েছেন। ২০০৯ সালে তিনি ল্যাস্কার পুরস্কার লাভ করেছিলেন। স্টেম সেল গবেষণায় অবদানের জন্যে তিনি ২০১২ সালে যৌথভাবে চিকিৎসাবিজ্ঞানে নোবেল পুরস্কার পান।

## কর্মজীবন
জন গর্ডন এটন কলেজে ভর্তি হয়েছিলেন। সেখানে জীববিজ্ঞান বিষয়ে তার অবস্থান ছিল ২৫০ জনের মধ্যে সর্বশেষ। অন্যান্য বিজ্ঞান বিষয়েও তার তেমন দক্ষতা ছিল না। একজন শিক্ষক তার প্রতিবেদন উল্লেখ করেছিলেন যে, "আমি বিশ্বাস করি যে সে বিজ্ঞানী হবার পরিকল্পনা গ্রহণ করেছে। কিন্ত তার বর্তমান কার্যধারা অসম্ভব করে তুলেছে।"

গর্ডন ঐ প্রতিবেদনকে মনের পর্দায় গেঁথে রাখেন। পরবর্তীকালে একজন প্রতিবেদককে বলেছেন যে, "যখন আপনি পরীক্ষণের ন্যায় কোন বিষয় কাজ করতে পারছেন না, তখন তা সমস্যারূপে দেখা দেয় যা পরীক্ষণে সর্বদাই হয়ে থাকে। এরচেয়ে ভালো তা মনে রাখা যে আপনারা এ কাজের জন্য উপযুক্ত নন এবং শিক্ষক তা সঠিকভাবেই তুলে ধরেছিলেন।"

## নিউক্লিয়ার স্থানান্তর
১৯৫৮ সালে অক্সফোর্ড বিশ্ববিদ্যালয়ে অবস্থানকালীন সময়ে তিনি ব্যাঙের সফলতম 
ক্লোনিং কার্য সম্পাদন করেন। ক্লোনিংটি ছিল ব্রিগস এবং কিংয়ের ১৯৫২ সালের নিউক্লেই স্থানান্তরের বর্ধিতকরণ।

গার্ডনের পরীক্ষণটি বৈজ্ঞানিক মহলে বেশ মনোযোগ আকর্ষণ করে। তার প্রদর্শিত এ পদ্ধতি নিউক্লিয়ার স্থানান্তর ও উত্তোরণে অদ্যাবধি ব্যবহৃত হয়ে আসছে। ক্লোন পরিভাষাটি(প্রাচীন গ্রিক শব্দ** (klōn, “twig”)) বিংশ শতকের শুরুতে উদ্ভিদবিদ্যাকে নির্দেশ করতো। ১৯৬৩ সালে ব্রিটিশ জীববিদ্যাবিশারদ জে. বি. এস. হল্ডেন গার্ডনের ফলাফলকে প্রাণীজগতে ক্লোন শব্দের ব্যবহারের পথিকৃৎদের একজন হিসেবে বর্ণনা করেন।

## তথ্যসূত্র

## বহিঃসংযোগ

* John Gurdon interviewed by Alan Macfarlane 20 August 2008 (film) 
* Wolf Prize in Medicine 1978–2008 edited by John Gurdon (film)
* Cloning and Stem Cell Discoveries Earn Nobel in Medicine (New York Times, 8 October 2012)
* His and Yamanaka's Nobel Lecture on Youtube (December 7, 2012)

বিষয়শ্রেণী:১৯৩৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ক্রাইস্ট চার্চ, অক্সফোর্ড প্রাক্তন ছাত্র
বিষয়শ্রেণী:ব্রিটিশ জীববিজ্ঞানী
বিষয়শ্রেণী:ইংরেজ নোবেল বিজয়ী‎
বিষয়শ্রেণী:ইংরেজি নোবেল পুরস্কার প্রাপক
বিষয়শ্রেণী:চার্চিল কলেজ, কেমব্রিজ ফেলোগণ
বিষয়শ্রেণী:শারীরবিদ্যার ফোলেরিয়ান অধ্যাপক
বিষয়শ্রেণী:মাগদালেন কলেজ, অক্সফোর্ড মাস্টার
বিষয়শ্রেণী:ফ্রান্স অ্যাকাডেমি অব সায়েন্সেসের সদস্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:নাইটস ব্যাচেলর
বিষয়শ্রেণী:কপলি পদক বিজয়ী
বিষয়শ্রেণী:রয়েল পদক বিজয়ী
বিষয়শ্রেণী:মেডিসিনে উলফ পুরস্কার বিজয়ী
বিষয়শ্রেণী:বেসিক মেডিক্যাল রিসার্চ জন্য আলবার্ট লাস্কার পুরস্কার প্রাপক
বিষয়শ্রেণী:রয়েল সোসাইটির সভ্য
বিষয়শ্রেণী:ব্রিটিশ অজ্ঞেয়বাদী
বিষয়শ্রেণী:সারের ব্যক্তি
বিষয়শ্রেণী:ক্রাইস্ট চার্চ, অক্সফোর্ডের প্রাক্তন শিক্ষার্থী
বিষয়শ্রেণী:ব্রিটিশ নোবেল বিজয়ী
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:চিকিৎসাবিজ্ঞানে ওল্ফ পুরস্কার বিজয়ী
বিষয়শ্রেণী:মার্কিন ফিলোসফিক্যাল সোসাইটির সদস্য
শিলাজিৎ মজুমদার

থাম্ব
**শিলাজিৎ মজুমদার** (জন্ম: ৯ অক্টোবর ১৯৬৫) ভারতের পশ্চিমবঙ্গের গায়ক, গীতিকার ও অভিনেতা।

## প্রাথমিক জীবন
তিনি তার স্কুল জীবনের লেখাপড়া শেষ করেন সেইন্ট পল কেজি স্কুল, স্কটিশ কলেজিয়েট স্কুল-এ অধ্যয়ন করে। এরপর তিনি ভর্তি হন স্কটিস চার্চ কলেজ নামক একটি কলেজে। শিলাজিৎ মজুমদার কলকাতা বিশ্ববিদ্যালয়ের অন্তর্ভুক্ত 'বিদ্যাসাগর কলেজ' থেকে স্নাতকোত্তর করেছেন।

## অ্যালবাম
* ভূমিকা
* আমরা ও বেঞ্চ আছি
* ঠিক এখান এ
* এক্স=প্রেম
* এক্স=২প্রেম
* শিলাজিৎ এর পাগলামি - ফিসফিস
* লাল মাটির সরানে
* রিমঝিম
* সর্বনাশ
* ফোক রক আমরা

## চলচ্চিত্র
 

## তথ্যসূত্র

## বহিঃসংযোগ
*

বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:বিগ বস বাংলার প্রতিযোগী
বিষয়শ্রেণী:কলকাতার অভিনেতা
বিষয়শ্রেণী:বাঙালি সঙ্গীতশিল্পী
বিষয়শ্রেণী:কলকাতার সঙ্গীতশিল্পী
বিষয়শ্রেণী:বাংলা চলচ্চিত্র সাংবাদিক সমিতির পুরস্কার বিজয়ী
বিষয়শ্রেণী:ভারতীয় সঙ্গীতশিল্পী-গীতরচয়িতা
বিষয়শ্রেণী:বিদ্যাসাগর কলেজের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় গায়ক
বিষয়শ্রেণী:ফিল্মফেয়ার পুরস্কার বাংলা বিজয়ী
বিষয়শ্রেণী:বাংলা চলচ্চিত্র অভিনেতা
বিষয়শ্রেণী:বাঙালি চলচ্চিত্র অভিনেতা
বার্নার্ড বোজানকেট

**বার্নার্ড বোজানকেট** (; ১৪ জুন ১৮৪৮-৮ ফেব্রুয়ারি, ১৯২৩) একজন ইংরেজ দার্শনিক ও রাজনৈতিক তাত্ত্বিক। ১৯-শতকের শেষদিকে এবং বিংশ শতাব্দীর শুরুর দিকে ইংল্যান্ডের সামাজিক ও রাজনৈতিক প্রকল্পসমূহে তিনি বিশেষ ভূমিকা রাখেন। তখন তার চিন্তাধারা বেশ প্রভাববিস্তারকারী হলেও পরবর্তীকালে বিভিন্ন চিন্তাবিদ কর্তৃক সেগুলো সমালোচিত হয়।

## সংক্ষিপ্ত জীবনী

বার্নার্ড বোজানকেট নর্দাম্বারল্যান্ডের এক যাজক পরিবারে জন্মগ্রহণ করেন। অক্সফোর্ডের ব্যালিয়ল কলেজে অধ্যয়নকালে তিনি টমাস হিল গ্রিনের আদর্শবাদে আকৃষ্ট হন। ১৮৮১ সাল পর্যন্ত তিনি কলেজের ফেলো ও শিক্ষক হিসেবে কর্মরত থাকেন। বিংশ শতাব্দীর শুরুতে তিনি সেন্ট অ্যান্ড্রুজ কলেজে দর্শনশাস্ত্রের অধ্যাপক নিযুক্ত হন। ১৯০৮ সালে পর্যন্ত তিনি সেখানে কর্মরত থাকেন। রাষ্ট্রদর্শন ছাড়াও যুক্তিবিদ্যা ও অধিবিদ্যার উপর তিনি একাধিক গ্রন্থ রচনা করেন। দীর্ঘদিন তিনি ইংল্যান্ডের দার্শনিক মহলে কেন্দ্রীয় ব্যক্তিত্ব হিসেবে বিরাজ করেন। ১৯২৩ সালের ৮ ফেব্রুয়ারি তিনি লন্ডনে মৃত্যুবরণ করেন।

বোজানকেটের *দ্য ফিলোসফিকাল থিওরি অভ দ্য স্টেট* (*The Philosophical Theory of the State*, "রাষ্ট্রের দার্শনিক তত্ত্ব") গ্রন্থটিকে (১৮৯৯) তার প্রধান রচনা হিসেবে গণ্য করা হয়। প্রথম বিশ্বযুদ্ধের সময় গ্রন্থটি ব্যাপক সমালোচনার সম্মুখীন হয়। লেনার্ড হবহাউজ তাঁর *মেটাফিজিকাল থিওরি অফ দ্য স্টেট* ("Metaphysical Theory of the State", "রাষ্ট্রের অধিবিদ্যক তত্ত্ব") গ্রন্থটি (১৯১৮) রচনা করেন প্রধানত এই গ্রন্থের সমালোচনা করে।

## বহিঃসংযোগ
* 
* Bernard Bosanquet page
* The Principle of Individuality and Value, Macmillan, 1912. (Gifford Lectures, 1910–12)
* The Value and Destiny of the Individual, Macmillan, 1923. (Gifford Lectures, 1910–12)
* The Philosophical Theory of The State (1899/2001), Kitchener, Ontario|Kitchener: Batoche Books
* Archives Hub: Bosanquet Papers

বিষয়শ্রেণী:১৮৪৮-এ জন্ম
বিষয়শ্রেণী:১৯২৩-এ জন্ম
বিষয়শ্রেণী:ইংরেজ দার্শনিক
বিষয়শ্রেণী:২০শ শতাব্দীর দার্শনিক
বিষয়শ্রেণী:২০শ শতাব্দীর প্রাবন্ধিক
বিষয়শ্রেণী:১৯শ শতাব্দীর প্রাবন্ধিক
বিষয়শ্রেণী:১৯২৩-এ মৃত্যু
বিষয়শ্রেণী:ব্রিটিশ অ্যাকাডেমির সভ্য
বিষয়শ্রেণী:ভাববাদী
বিষয়শ্রেণী:ধর্মের দার্শনিক
বিষয়শ্রেণী:রাজনৈতিক দার্শনিক
বিষয়শ্রেণী:সামাজিক দার্শনিক
বাল্টিক সাগর

thumbnail|280px|বাল্টিক সাগরের মানচিত্র
[thumb|240px|বাল্টিক সাগর, [পোল্যান্ড]]
**বাল্টিক সাগর** ইউরোপের উত্তরাংশে অবস্থিত। এর চারদিকে স্ক্যান্ডিনেভীয় উপদ্বীপ, ইউরোপ মহাদেশের মূল ভূখণ্ড এবং ডেনমার্কের দ্বীপসমূহ অবস্থিত। পূর্বে এটি উত্তর মহাসাগরের সাথে যুক্ত। কৃত্রিম শ্বেত সাগর খালের মাধ্যমে এটি শ্বেত সাগরের সাথে যুক্ত। বাল্টিক সাগরের কতগুলো বাহু রয়েছে যেগুলোকে উপসাগরে মর্যাদা দেওয়া হয়েছে। উত্তরে অবস্থিত বথনিয়া উপসাগর, উত্তর-পূর্বে ফিনল্যান্ড উপসাগর ও পূর্বে রিগা উপসাগর অবস্থিত।

## দেশসমূহ

যেসব দেশের সাথে সরাসরি সীমানা রয়েছে:

যেসব দেশের সাথে সরাসরি সীমানা নেই তবে ড্রেইনেজ বেসিনের মাধ্যমে যুক্ত:

## বহিঃসংযোগ

* Baltic Sea clickable map and details.
* Protect the Baltic Sea while its still not too late.
* The Baltic Sea Portal – a site maintained by the Finnish Institute of Marine Research (FIMR) (in English, Finnish, Swedish and Estonian)
* www.balticnest.org
* Encyclopedia of Baltic History 
* Old shipwrecks in the Baltic
* How the Baltic Sea was changing – Prehistory of the Baltic from the Polish Geological Institute
* Late Weichselian and Holocene shore displacement history of the Baltic Sea in Finland – more prehistory of the Baltic from the Department of Geography of the University of Helsinki
* Baltic Environmental Atlas: Interactive map of the Baltic Sea region
* Can a New Cleanup Plan Save the Sea? – ''spiegel.de''
* List of all ferry lines in the Baltic Sea
* The Helsinki Commission (HELCOM) HELCOM is the governing body of the "Convention on the Protection of the Marine Environment of the Baltic Sea Area"
* Baltice.org – information related to winter navigation in the Baltic Sea.
* Baltic Sea Wind – Marine weather forecasts
* Ostseeflug – A short film (55'), showing the coastline and the major German cities at the Baltic sea.

## তথ্যসূত্র

বিষয়শ্রেণী:বাল্টিক সাগর
বিষয়শ্রেণী:আটলান্টিক মহাসাগরের সাগর
বিষয়শ্রেণী:ইউরোপীয় সাগর
বিষয়শ্রেণী:রাশিয়ার সাগর
মেগারিক দর্শন

[right|thumb|[অ্যাটিকা|অ্যাটিকায় মেগারার অবস্থান: অ্যাথেন্স, থিবিস ও কোরিন্থের মাঝে]]
**মেগারিক দর্শন** বা **মেগারিক দর্শনিক ধারা** খ্রিস্টপূর্ব চতুর্থ শতকে মেগারার ইউক্লিড কর্তৃক প্রতিষ্ঠিত একটি অর্ধ-সক্রেটিক দার্শনিক সম্প্রদায়। এ দর্শন একত্ববাদে বিশ্বাস করে। এর মতে যা একক তাই ভাল। এ দর্শন আরও মনে করে সত্তা ও চিন্তা এক ও অভিন্ন।

## দর্শন

মেগারার ইউক্লিড ছিলেন সক্রেটিসের শিষ্য। সক্রেটিসের শিষ্য হিসেবে তিনি সক্রেটিসের পুণ্যের ধারণাকে সমর্থন করেন এবং মনে করেন যে অশুভের কোন তাত্ত্বিক বাস্তবতা নেই। জ্ঞানই পুণ্য, সক্রেটিসের এ মতের সাথে তিনি ইলিয়াটিকদের একক সত্তাবাদের সমন্বয় সাধনের চেষ্টা করেন। তার মতে, নৈতিক দৃষ্টিকোণ থেকে যা শুভ, প্রাকৃতিক দৃষ্টিকোণ থেকে তাই সৎ বা বাস্তব। জড়, গতি, শক্তি প্রভৃতির ধারণা প্রতিভাস (Illusion) মাত্র। এদের কোন প্রকৃত সত্তা নেই। পরিবর্তনশীল অভিজ্ঞতার জগৎ বাস্তব ও শুভ নয়, দৃষ্টিভ্রম বা প্রতিভাস মাত্র।

যা নিজে থেকেই আছে, অর্থাৎ যা নিজের অস্তিত্বের জন্য অপরের উপর নির্ভরশীল নয়, একমাত্র তাই বাস্তব, তাই শুভ। পরমসত্তা এক ও অদ্বিতীয়। এর সঙ্গে পরম শুভের কোন পার্থক্য নেই। সত্তা ও শুভ এক ও অভেদ। তবে এই এক ও অভেদ সত্তার স্বরূপ কিরকম বা তা ইউক্লিড কীভাবে ব্যাখ্যা করেছিলেন, সে ব্যাপারে স্পষ্ট করে বলা যায় না। কখনও কখনও তিনি একে ধর্মীয় অর্থে একজন ব্যক্তি হিসেবে, আবার কখনও নৈর্ব্যক্তিক অর্থে ব্যবহার করেছেন।

## তথ্যসূত্র

## বহিঃসংযোগ
* 
* The Dialectical School and the Origin of Propositional Logic with an annotated bibliography

বিষয়শ্রেণী:দর্শন
বিষয়শ্রেণী:হেলেনীয় দর্শনের আন্দোলন
সেলিনা বাহার জামান

**সেলিনা বাহার জামান** (জন্ম: ১৫ ফেব্রুয়ারি ১৯৪০ - মৃত্যু: ১ ডিসেম্বর ২০০৪) ছিলেন গণিতবিদ ও নারী আন্দোলনকর্মী‌।

## জন্ম ও শিক্ষা
জন্ম কলকাতায়। তাঁর পৈতৃক ভিটা ফেনী জেলায়। পিতা ছিলেন বিশিষ্ট বাঙালি রাজনীতিবিদ হবীবুল্লাহ বাহার চৌধুরী এবং মাতা ছিলেন বাংলাদেশের একজন সমাজকর্মী এবং লেখিকা আনোয়ারা বাহার চৌধুরী। বাবা-মার জ্যেষ্ঠ সন্তান সেলিনা বাহারের এক ভাই ইকবাল বাহার চৌধুরী ভয়েস অব আমেরিকার বাংলা সার্ভিসের প্রধান; তিন বোন শাহীন চৌধুরী-দেশের প্রথম মহিলা স্থপতিদের অন্যতম, অন্য দুই বোন নাসরীন শামস্ ও তাজিন চৌধুরী যথাক্রমে ঢাকা বিশ্ববিদ্যালয় ও সরকারি জগন্নাথ কলেজের অধ্যাপিকা। সেলিনা বাহার কলকাতায় প্র্যাট মেমোরিয়াল স্কুলে এবং ১৯৪৭ খ্রিষ্টাব্দে ঢাকার কামরুন্নেসা স্কুলে পড়াশোনা করেন। তিনি ১৯৫৪ সালে প্রবেশিকা পরীক্ষা পাস করেন। ১৯৫৬ সালে তিনি ইডেন মহিলা কলেজ থেকে আইএসসি পাশ করেন এবং ১৯৬০ সালে ঢাকা বিশ্ববিদ্যালয় থেকে বিশুদ্ধ গণিতে এমএসসিতে প্রথম স্থান অধিকার করেন।

## কর্মজীবন
সেলিনা বাহার ১৯৬১ সালে ইডেন কলেজে গণিতের প্রভাষক হিসেবে, ১৯৬৫ সালে বদরুন্নেসা কলেজে গণিতের সহকারী অধ্যাপক হিসেবে, ১৯৭৭ সালে জগন্নাথ বিশ্ববিদ্যালয় কলেজে গণিতের সহযোগী অধ্যাপক, অধ্যাপক এবং পরবর্তীকালে বিভাগীয় প্রধান হিসেবে দায়িত্ব পালন করে ১৯৯৮ সালে অবসর গ্রহণ করেন।

## সাহিত্য ও শিল্প চর্চা
সেলিনা বাহার শিশুশিল্পী হিসেবে রেডিওর বিভিন্ন অনুষ্ঠানে যোগদান করেন। পরবর্তীকালে প্রায় পঞ্চাশ বছর রেডিওর বিভিন্ন অনুষ্ঠানে নাট্যশিল্পী ও পরিচালক হিসেবে অংশগ্রহণ করেন। তিনি শৈশব ও কৈশোরে বিশিষ্ট নৃত্যশিল্পী এবং পরবর্তীকালে একজন আবৃত্তিকার ছিলেন। ১৯৯৪ সালে বাংলা একাডেমি হতে *নজরুল পাণ্ডুলিপি* এবং ২০০১ সালে কবি নজরুল ইনস্টিটিউট থেকে তাঁর সম্পাদনায় প্রকাশিত অর্ধ সাপ্তাহিক *নজরুলের ধূমকেতু* সম্পাদনা করেন।

## গ্রন্থরাজি
* *সংখ্যা*। ঢাকা: সূচীপত্র, ২০০৭, ২০১২।
**নজরুল পাণ্ডুলিপি*। ঢাকা: বাংলা একাডেমি, ১৯৯৪।
**নজরুলের ধূমকেতু*।
**আব্বাসউদ্দীন আহমদ*। ঢাকা: সূচীপত্র, ২০০৭।
* হাবিবুল্লাহ বাহার স্মারকগ্রন্থ(১৯৯৫)
* জহুর হোসেন চৌধুরী স্মারকগ্রন্থ (১৯৯৬)
* আনোয়ারা বাহার চৌধুরী স্মারকগ্রন্থ (১৯৯৭)
* শামসুদ্দিন আবুল কালাম স্মারকগ্রন্থ (১৯৯৮)
* আব্দুল ওয়াহাব স্মারকগ্রন্থ (১৯৯৯)
* শামসুন্নাহার মাহমুদ স্মারকগ্রন্থ (২০০০)
* বেগম রোকেয়া সাখাওয়াত হোসেন স্মারকগ্রন্থ (২০০২)
* ঢাকা বিশ্ববিদ্যালয়ের ওপর তার সাম্পাদিত স্মারকগ্রন্থ "আমায় তুমি অশেষ করেছ" (২০০৪)
* কয়েক ছাত্র প্রাণের পত্র (২০০৪)

তার মৃত্যুর পরে তাঁর স্বামী বদিউজ্জামানের উদ্যোগে সেলিনার দুইটি পাণ্ডলিপি পুস্তক আকারে প্রকাশিত হয়:
* *কালান্তরে নারী*। ঢাকা: নারীকেন্দ্র, ২০০৯। 
* *পথে চলে যেতে যেতে*। ঢাকা: সাহিত্য প্রকাশ, ২০০৬।

## মৃত্যু
১ ডিসেম্বর ২০০৪ সালে সেলিনা বাহার জামান শহীদ সোহরাওয়ার্দী মেডিকেল কলেজ হাসপাতালে মৃত্যুবরণ করেন।

## তথ্যসূত্র

বিষয়শ্রেণী:বাঙালি জনহিতৈষী নারী
বিষয়শ্রেণী:বাঙালি লেখক
বিষয়শ্রেণী:১৯৪০-এ জন্ম
বিষয়শ্রেণী:২০০৪-এ মৃত্যু
বিষয়শ্রেণী:বাংলাদেশী লেখিকা
বিষয়শ্রেণী:২০শ শতাব্দীর বাংলাদেশী লেখক
বিষয়শ্রেণী:২০শ শতাব্দীর বাংলাদেশী লেখিকা
বিষয়শ্রেণী:বাংলাদেশী শিক্ষায়তনিক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইডেন মহিলা কলেজের শিক্ষক
বিষয়শ্রেণী:জগন্নাথ কলেজের শিক্ষক
সাপ্তাহিক একতা

**সাপ্তাহিক একতা** বাংলাদেশের একটি উল্লেখযোগ্য সাপ্তাহিক পত্রিকা। ১৯৭০ সালে বাংলাদেশের কমিউনিস্ট পার্টি এর মুখপত্র হিসাবে আত্মপ্রকাশ করে।  এ সাপ্তাহিকটির এক সময় সম্পাদক ছিলেন বর্তমান প্রথম আলো সম্পাদক মতিউর রহমান।  পত্রিকাটি নিয়মিত প্রকাশনার ৫০ বছর অতিবাহিত করছে। 

পত্রিকাটি বর্তমানে সম্পাদনা করেন অধ্যাপক আফরোজান নাহার রাশেদা। তিনি বাংলাদেশের কমিউনিস্ট পার্টির কেন্দ্রীয় নেতা।

## তথ্যসূত্র

এক
গোদাঠুঁটি মানিকজোড়

**গোদাঠুঁটি মানিকজোড়** (বৈজ্ঞানিক নাম: *Ephippiorhynchus senegalensis*) Ciconiidae (সাইকোনিডাই) গোত্র বা পরিবারের অন্তর্গত *[[Ephippiorhynchus]]* (ইফিপিওরাইঙ্কাস) গণের এক প্রজাতির বৃহদাকৃতির জলচর পাখি। পাখিটি সাব-সাহারান আফ্রিকা থেকে মধ্য আফ্রিকার দক্ষিণাংশ পর্যন্ত এরা বিস্তৃত। গোদাঠুঁটি মানিকজোড়ের বৈজ্ঞানিক নামের অর্থ *সেনেগালের জিনঠুঁটি* (গ্রিক *ephippios* = ঘোড়ার জিন, *rhunkhos* = ঠোঁট; লাতিন: *senegalensis* = সেনেগালের)। সারা পৃথিবীতে এক বিশাল এলাকা জুড়ে এদের আবাস, প্রায় ১ কোটি ২৭ লাখ বর্গ কিলোমিটার। বিগত কয়েক দশক ধরে এদের সংখ্যা কমে যাচ্ছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. ২০০৪ সালে এ প্রজাতিটিকে ন্যূনতম বিপদগ্রস্ত বলে ঘোষণা করেছে। সারা বিশ্বে পূর্ণবয়স্ক গোদাঠুঁটি মানিকজোড়ের সংখ্যা ৬৭০-১৭,০০০টি। এরা একপ্রজাতিক, অর্থাৎ কোন উপপ্রজাতি নেই।

## বিস্তৃতি

আফ্রিকা মহাদেশের প্রায় সমগ্র মধ্যভাগ জুড়েই গোদাঠুঁটি মানিকজোড়ের বিস্তৃতি। উত্তরে সুদান, ইথিওপিয়া ও কেনিয়া হয়ে দক্ষিণে দক্ষিণ আফ্রিকা এবং পূর্বে গাম্বিয়া, সেনেগাল, আইভরি কোস্ট ও চাদ পর্যন্ত এরা বিস্তৃত।
[thumb|উড়ন্ত গোদাঠুঁটি মানিকজোড়, [বতসোয়ানা]]

## তথ্যসূত্র

## বহিঃসংযোগ

* Saddle-billed Stork - The Atlas of Southern African Birds, গোদাঠুঁটি মানিকজোড় বিষয়ক আরও তথ্য।

বিষয়শ্রেণী:সাহারা-নিম্ন আফ্রিকার পাখি
বিষয়শ্রেণী:১৮০০-এ বর্ণিত পাখি
মাধবকুণ্ড জলপ্রপাত

**মাধবকুণ্ড জলপ্রপাত** মৌলভীবাজার জেলার বড়লেখা উপজেলায় অবস্থিত।

## বর্ণনা
পাথারিয়া পাহাড় (পূর্বনাম: আদম আইল পাহাড়) কঠিন পাথরে গঠিত; এই পাহাড়ের উপর দিয়ে গঙ্গামারা ছড়া বহমান। এই ছড়া মাধবকুণ্ড জলপ্রপাত হয়ে নিচে পড়ে হয়েছে মাধবছড়া। অর্থাৎ গঙ্গামারা ছড়া হয়ে বয়ে আসা জলধারা [১২ অক্টোবর ১৯৯৯-এর হিসাবমতে] প্রায় ১৬২ ফুট উঁচু থেকে নিচে পড়ে মাধবছড়া হয়ে প্রবহমান। সাধারণত একটি মূল ধারায় পানি সব সময়ই পড়তে থাকে, বর্ষাকাল এলে মূল ধারার পাশেই আরেকটা ছোট ধারা তৈরি হয় এবং ভরা বর্ষায় দুটো ধারাই মিলেমিশে একাকার হয়ে যায় পানির তীব্র তোড়ে। জলের এই বিপুল ধারা পড়তে পড়তে নিচে সৃষ্টি হয়েছে বিরাট কুণ্ডের। এই মাধবছড়ার পানি পশ্চিম দিকে প্রবাহিত হতে হতে গিয়ে মিশেছে হাকালুকি হাওরে।

কুণ্ডের ডানপাশে পাথরের গায়ে সৃষ্টি হয়েছে একটি গুহার, যার স্থানীয় নাম *কাব*। এই কাব দেখতে অনেকটা চালাঘরের মতো। মধুকৃষ্ণা ত্রয়োদশী তিথিতে স্নানর্থীরা কাবের নিচে দাঁড়িয়ে ভিজা কাপড় পরিবর্তন করে থাকেন।

## চিত্রশালা

File:Close Side view of Madhabkunda waterfall on 13 August 2022.jpg
File:Front view of Madhabkunda waterfall on 13 August 2022.jpg
File:Side of Madhabkunda waterfall on 13 August 2022.jpg
File:Madhabkunda waterfall 10.jpg|
File:Madhabkunda waterfall (4).JPG|
File:Madhabkunda Falls 2.jpg|
File:Madhabkunda waterfall (7).JPG|
File:Madhabkunda waterfall in Bangladesh.jpg|
File:Madhavkund waterfall.jpg|thumb|মাধবকুন্ড জলপ্রপাত 


## তথ্যসূত্র

## বহিঃসংযোগ

বিষয়শ্রেণী:বাংলাদেশের জলপ্রপাত
বিষয়শ্রেণী:মৌলভীবাজার জেলার দর্শনীয় স্থান
বিষয়শ্রেণী:মৌলভীবাজার জেলার ভূগোল
বিষয়শ্রেণী:বড়লেখা উপজেলা
নাজির উদ্দিন জেহাদ

**কে. এম. নাজির উদ্দিন জেহাদ** যিনি **শহীদ জেহাদ** নামে সমধিক পরিচিত ছিলেন নব্বইয়ের সামরিক শাসন বিরোধী আন্দোলনের একজন কর্মী। রক্তঝরা ওই আন্দোলন ছিল বহুদলীয় গণতন্ত্র পুনপ্রতিষ্ঠার। নব্বইয়ের স্বৈরাচার বিরোধী গণআন্দোলনে অগ্রনী ভূমিকা পালন করতে গিয়ে পুলিশের বুলেট নিজের বুকে বরণ করে নেন জেহাদ। শাহাদাত বরণ করেন এই অকুতোভয় ছাত্রনেতা। তার রক্ত স্রোতের ধারা বেয়েই সে বছর সংঘটিত হয় গণঅভ্যুত্থান, পতন হয় স্বৈরশাসক এরশাদের। জেহাদ ১৯৯০ সালের ১০ অক্টোবর স্বৈরাচার বিরোধী গণআন্দোলনে ঢাকার পল্টনে পুলিশের গুলিতে শহীদ হন।

## জন্ম ও শৈশব
thumb|শাহীদ জেহাদের ১ম বার্ষিকীতে ডাক টিকিট
কে. এম. নাজির উদ্দিন জেহাদ সিরাজগঞ্জ জেলার উল্লাপাড়া উপজেলাধীন নবগ্রাম গ্রামে জন্মগ্রহণ করেন।

## রাজনৈতিক জীবন
জেহাদ বাংলাদেশ জাতীয়তাবাদী ছাত্রদলের কর্মী ছিলেন।

## স্বৈরাচার বিরোধী আন্দোলন
১৯৯০ সালে স্বৈরাচার বিরোধী আন্দোলন শুরু হলে জেহাদ সক্রিয়ভাবে অংশগ্রহণ করেন।

## মৃত্যু
জেহাদ ১৯৯০ সালের ১০ অক্টোবর স্বৈরাচার বিরোধী গণআন্দোলনে ঢাকার পল্টনে পুলিশের গুলিতে শহীদ হন।

## জেহাদ স্মরণ
শহীদ নাজির উদ্দিন জেহাদের এই আত্মোত্যাগের স্মরণে ১৯৯১ সালে স্মারক ডাকটিকেট প্রকাশ করা হয়।
এছাড়াও প্রথম শাহাদাতবার্ষিকী উপলক্ষে আরো একটি স্মারক ডাকটিকেট প্রকাশ করা হয়।

২০১২ সালের ১০ অক্টোবর শহীদ নাজির উদ্দিন জেহাদের ২২তম শাহাদাতবার্ষিকী পালিত হয়। এ উপলক্ষে উল্লাপড়ায় জেহাদের কবরে ফুল দিয়ে শ্রদ্ধা জানান বাংলাদেশ জাতীয়তাবাদী দলের সাংগাঠনিক কর্মীরা। এ ছাড়াও বিএনপি চেয়ারপারসন খালেদা জিয়া এবং বিএনপির ভারপ্রাপ্ত মহাসচিব মির্জা ফখরুল ইসলাম আলমগীর পৃথক পৃথক বাণী প্রদান করেন।

## আরও দেখুন
* নূর হোসেন
* স্বৈরাচার নিপাত যাক, গণতন্ত্র মুক্তি পাক
* শামসুল আলম খান মিলন
* নব্বইয়ের গণঅভ্যুত্থান 
* হুসেইন মুহাম্মদ এরশাদ
* তিন জোটের রূপরেখা
* সর্বদলীয় ছাত্র ঐক্য
* গণঅভ্যুত্থান

## তথ্যসূত্র

বিষয়শ্রেণী:জন্মের বছর অনুপস্থিত
বিষয়শ্রেণী:১৯৯০-এ মৃত্যু
বিষয়শ্রেণী:সিরাজগঞ্জ জেলার ব্যক্তি
সিদ্ধিরগঞ্জ থানা

**সিদ্ধিরগঞ্জ** বাংলাদেশের নারায়ণগঞ্জ জেলার অন্তর্গত একটি থানা। সিদ্ধিরগঞ্জ  বাংলাদেশের অন্যতম এক ঐতিহাসিক শিল্পনগরী মুঘল  আমলেরও পূর্বে সিদ্ধিরগঞ্জ, নারায়ণগঞ্জ  সদর , কদমরসুল  বাণিজ্যিক অঞ্চল এবং আন্তর্জাতিক নদীবন্দর ছিল নরসিংদীর টোকবর্গী থেকে মুন্সীগঞ্জের মোহনা পর্যন্ত দীর্ঘ ৬৫ মাইল শীতলক্ষ্যা নদী নারায়ণগঞ্জের ওপর দিয়ে প্রবাহিত।

ব্রিটিশ ইস্ট ইন্ডিয়া  কোম্পানি এ অঞ্চলকে আধুনিক শিল্প বাণিজ্যিক নগরী হিসেবে গড়ে তোলার উদ্দেশ্যে ১৮৭৬ সালের ৮ সেপ্টেম্বর লক্ষ্যা নদীর পূর্ব পাড় কদমরসুল, বন্দর ও মদনগঞ্জ এবং পশ্চিম পাড়ের মোট ৪.৫ বর্গমাইল এলাকা নিয়ে নারায়ণগঞ্জ পৌরসভা ঘোষণা দেয়া হয়। প্রথম পৌর চেয়ারম্যান নির্বাচিত হন মি. এইচটি ইউলসন।

## অবস্থান
রাজধানী ঢাকা থেকে ১৬ কিলোমিটার পূর্বে নারায়ণগঞ্জ মহানগরীর একটি থানা সিদ্ধিরগঞ্জ।

## প্রশাসনিক এলাকা

নারায়ণগঞ্জ-৪ আসন মোট দশটি ওয়ার্ড নিয়ে গঠিত সিদ্ধিরগঞ্জ থানা, যা শীতলক্ষ্যা নদীর তীরে অবস্থিত।

## জনসংখ্যার উপাত্ত

## শিক্ষা
সিদ্ধিরগঞ্জ থানায় রয়েছে ৩টি বেসরকারি ও ১টি সরকারি কলেজ, ১২টি সরকারি উচ্চ বিদ্যালয়, ৭টি সরকারি প্রাথমিক বিদ্যালয়, ৮টি সরকারি মাদ্রাসা, ২টি ভোকেশনাল ট্রেনিং ইন্সটিটিউট, ১টি সার্ভে ইন্সটিউট।

## অর্থনীতি
পৃথিবীর বৃহত্তর জুট মিল আদমজী জুট মিল(বর্তমানে বন্ধ) ছিল এই থানার অন্তর্ভুক্ত। আদমজী পাটকল বন্ধ হয়ে যাওয়ার পর বর্তমানে এটা বাংলাদেশর অন্যতম রপ্তানিকারক বাণিজ্য এলাকায় (AEPZ) পরিণত হয়।

### বিবিধ
৩ নং ওয়ার্ড এর ভূমি অফিসের ঠিকানা নাম জারী করার জন্য
৯নং ওয়ার্ডের (জালকুড়ি) দশপাইপ এলাকায় তৈরী হচ্ছে নারায়ণগঞ্জ সিটি কর্পোরেশনের কঠিন বর্জ্য সংগ্রহ ও অপসারণ ব্যবস্থাপনা প্রকল্প।  

## আরও দেখুন
* নারায়ণগঞ্জ সদর উপজেলা
* নারায়ণগঞ্জ জেলা
* ঢাকা বিভাগ

## তথ্যসূত্র

## বহিঃসংযোগ

বিষয়শ্রেণী:নারায়ণগঞ্জ জেলার জনবহুল স্থান
বিষয়শ্রেণী:ঢাকা বিভাগের জনবহুল স্থান
রামোন ম্যাগসেসে পুরস্কারপ্রাপ্তদের তালিকা

thumb|200px
**রামোন ম্যাগসেসে পুরস্কার প্রাপ্তদের তালিকা** () সংশ্লিষ্ট ব্যক্তি বা সংগঠনকে তাদের স্ব-স্ব অবদানের ক্ষেত্রে প্রণীত তালিকাবিশেষ। রামোন ম্যাগসেসে পুরস্কারের জন্যে এশিয়ার বিভিন্ন দেশে নিয়োজিত ব্যক্তি বা সংগঠনকে ফিলিপাইনের প্রয়াত রাষ্ট্রপতি রামোন ম্যাগসেসের নাম অনুসারে প্রবর্তিত এ পুরস্কার প্রদানের মাধ্যমে মূল্যায়িত করা হয়।

নিম্নের তালিকায় রামোন ম্যাগসেসে পুরস্কার প্রাপকদের তালিকা তুলে ধরা হলো। সম্পূর্ণ তালিকা দেখার জন্যে বহিঃসংযোগ অংশের মাধ্যমে দেখার জন্যে উৎসাহিত করা হচ্ছে। ব্যক্তিগত পুরস্কারের ক্ষেত্রে পুরস্কার প্রাপকের জাতীয়তা অথবা জন্মস্থান ও নাগরিকত্ব দেখানো হয়েছে।

## ম্যাগসেসে পুরস্কার প্রাপকবৃন্দ
### সরকারী সেবা

### জনসেবা

### সামাজিক নেতৃত্ব

### সাংবাদিকতা, সাহিত্য এবং যোগাযোগে উদ্ভাবনী কলা

### শান্তি ও আন্তর্জাতিক সমন্বয়

### নতুন নেতৃত্ব

## বহিঃসংযোগ
* Complete list of awardees by year

বিষয়শ্রেণী:আন্তর্জাতিক পুরস্কার
বিষয়শ্রেণী:রামোন ম্যাগসেসে পুরস্কার
কেভিন কারেন

**কেলভিন ম্যালকম কারেন** (; জন্ম: ৭ সেপ্টেম্বর, ১৯৫৯ - মৃত্যু: ১০ অক্টোবর, ২০১২) মনিকাল্যান্ডের রুসাপে এলাকায় জন্মগ্রহণকারী জিম্বাবুয়ের আন্তর্জাতিক ক্রিকেটার ছিলেন। ১৯৮৩ ও ১৯৮৭ সালের বিশ্বকাপ ক্রিকেটে তিনি অংশগ্রহণ করেছিলেন।

আগস্ট ২০০৫ থেকে সেপ্টেম্বর ২০০৭ মেয়াদকাল পর্যন্ত জিম্বাবুয়ের কোচের দায়িত্ব পালন করেন। মৃত্যুকালীন সময়ের পূর্ব-পর্যন্ত তিনি জিম্বাবুয়ে ক্রিকেট একাডেমির প্রধান ছিলেন ‘কেসি’ ডাকনামে পরিচিত **কেভিন কারেন**।

## প্রথম-শ্রেণীর ক্রিকেট
রোডেশিয়া এবং নিয়াজাল্যান্ডের রুসাপে এলাকায় জন্মগ্রহণ করেন তিনি। ক্রিকেট খেলায় তার ভূমিকা ছিল একজন প্রকৃতমানের অল-রাউন্ডার হিসেবে। ডানহাতি মিডিয়াম-ফাস্ট বোলিং করতেন। পাশাপাশি ডানহাতে মাঝারিস্তরের ব্যাটসম্যান হিসেবে ব্যাটিং করতেন। ১৯৮০-এর দশকে ইংরেজ কাউন্টি ক্রিকেটে গ্লুচেস্টারশায়ার ও নর্দাম্পটনশায়ারের পক্ষ নিয়ে নিয়মিতভাবে খেলেছেন। সেখানে তিনি বেশ সফলকাম ছিলেন। পাঁচ মৌসুমে তিনি এক হাজার রানেরও বেশি রান অতিক্রম করেছেন। এছাড়াও, দক্ষিণ আফ্রিকার বোল্যান্ড এবং নাটাল দলের পক্ষে খেলেছিলেন।

## আন্তর্জাতিক ক্রিকেট
সমগ্র খেলোয়াড়ী জীবনে এগারোটি একদিনের আন্তর্জাতিকে অংশগ্রহণ করেছেন কেভিন কারেন। অংশগ্রহণকৃত সবগুলো ওডিআই ক্রিকেট বিশ্বকাপে খেলেছিলেন। ঐ সময়ে জিম্বাবুয়ে দলের টেস্ট খেলার মর্যাদাপ্রাপ্তি ঘটেনি। ইংল্যান্ডে অনুষ্ঠিত ১৯৮৩ সালের ক্রিকেট বিশ্বকাপের তৃতীয় আসরে জিম্বাবুয়ে দলের সদস্যরূপে অংশ নেন।

৯ জুন, ১৯৮৩ তারিখে নটিংহামে অস্ট্রেলিয়ার বিপক্ষে ওডিআইয়ে প্রথমবারের মতো খেলতে নামেন। আলী শাহ, গ্র্যান্ট প্যাটারসন, অ্যান্ডি পাইক্রফট, ডেভিড হটন, ডানকান ফ্লেচার, জ্যাক হেরন, ইয়ান বুচার্ট, পিটার রসন, জন ট্রাইকোস ও ভিন্স হগের সাথে একযোগে ওডিআই অভিষেক ঘটে তার। ৩০ অক্টোবর, ১৯৮৭ তারিখে অস্ট্রেলিয়ার বিপক্ষে সর্বশেষ ওডিআইয়ে অংশ নেন তিনি।

## ব্যক্তিগত জীবন
রোডেশিয়ার পক্ষে প্রথম-শ্রেণীর ক্রিকেটে অংশগ্রহণকারী কেভিন প্যাট্রিক কারেন তার পিতা ছিলেন। কাকাতো ভাই প্যাট্রিক কারেন রোডেশিয়ার পক্ষে খেলেছেন। ব্যক্তিগত জীবনে বিবাহিত ছিলেন তিনি। দুই পুত্র টম কারেন ও স্যাম কারেন পারিবারিক সূত্র ব্রিটিশ নাগরিকত্ব লাভ করায় ইংল্যান্ডের পক্ষে টেস্ট ক্রিকেটে অংশগ্রহণ করছেন। অপর পুত্র বেন কারেন ইংরেজ কাউন্টি ক্রিকেটে নর্দাম্পটনশায়ারের পক্ষে খেলছেন।

১০ অক্টোবর, ২০১২ সালে কেভিন কারেন মুতারে এলাকায় নিয়মিত জগিং করা অবস্থায় মাটিতে পড়ে যান। সেখানেই তিনি অল্প সময় পরে মৃত্যুর কোলে ঢলে পড়েন।

## তথ্যসূত্র

## আরও দেখুন
* পিটার রসন
* কেভিন আরনট
* ১৯৮২ আইসিসি ট্রফি
* আন্তর্জাতিক ক্রিকেটে অংশগ্রহণকারী পরিবারের তালিকা
* জিম্বাবুয়ের একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৫৯-এ জন্ম
বিষয়শ্রেণী:২০১২-এ মৃত্যু
বিষয়শ্রেণী:১৯৮৩ ক্রিকেট বিশ্বকাপের ক্রিকেটার
বিষয়শ্রেণী:১৯৮৭ ক্রিকেট বিশ্বকাপের ক্রিকেটার
বিষয়শ্রেণী:কোয়াজুলু-নাটালের ক্রিকেটার
বিষয়শ্রেণী:কারেন পরিবার
বিষয়শ্রেণী:গ্লুচেস্টারশায়ারের ক্রিকেটার
বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:জিম্বাবুয়ের ক্রিকেট কোচ
বিষয়শ্রেণী:জিম্বাবুয়ে জাতীয় ক্রিকেট দলের কোচ
বিষয়শ্রেণী:নর্দাম্পটনশায়ারের ক্রিকেটার
বিষয়শ্রেণী:নর্দাম্পটনশায়ার ক্রিকেট অধিনায়ক
বিষয়শ্রেণী:বোল্যান্ডের ক্রিকেটার
বিষয়শ্রেণী:শ্বেতাঙ্গ জিম্বাবুইয়ান ক্রীড়াব্যক্তিত্ব
আন্ডার দ্য টাস্ক্যান সান (চলচ্চিত্র)

**আন্ডার দ্য টাস্ক্যান সান** () ২০০৩ সালে মুক্তিপ্রাপ্ত একটি মার্কিন রোমান্টিক কমেডি এবং ড্রামা চলচ্চিত্র। চলচ্চিত্রটির চিত্রনাট্যকার, প্রযোজক ও পরিচালক ছিলেন অড্রে ওয়েলস। ছবিটি মূল ভূমিকায় অভিনয় করেছেন ডায়ান লেন। চলচ্চিত্র মূলত ফ্রান্সেস মায়েজের ১৯৯৪ সালে প্রকাশিত স্মৃতিচারণমূলক রচনা *[[আন্ডার দ্য টাস্ক্যান সান (গ্রন্থ)|আন্ডার দ্য টাস্ক্যান সান]]*-এর উপর ভিত্তি করে সৃষ্ট।

সদ্য ডিভোর্সপ্রাপ্ত একজন লেখিকা ঝোঁকের বশবর্তী ইতালির টাস্ক্যানিতে একটা বিশাল ভিলা কিনে ফেলে আর আশা করে তার জীবনের মোড় ঘুরে যাবে। এ চলচ্চিত্রে অনবদ্য অভিনয়ের জন্য ডায়ান লেন সেরা অভিনেত্রী হিসেবে গোল্ডেন গ্লোব পুরস্কারের জন্য মনোনীত হন।

## তথ্যসূত্র

বিষয়শ্রেণী:২০০৩-এর চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:উপন্যাস অবলম্বনে চলচ্চিত্র
বিষয়শ্রেণী:আমালফি উপকূলের পটভূমিতে চলচ্চিত্র
বিষয়শ্রেণী:লেসবিয়ান সম্পর্কিত চলচ্চিত্র
বিষয়শ্রেণী:মার্কিন এলজিবিটিকিউ সম্পর্কিত চলচ্চিত্র
বিষয়শ্রেণী:মার্কিন প্রণয়ধর্মী হাস্যরসাত্মক নাট্য চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:মার্কিন উপন্যাস অবলম্বনে চলচ্চিত্র
বিষয়শ্রেণী:টাচস্টোন পিকচার্সের চলচ্চিত্র
বিষয়শ্রেণী:২০০০-এর দশকের মার্কিন চলচ্চিত্র
বিষয়শ্রেণী:ইংরেজি ভাষার প্রণয়ধর্মী হাস্যরসাত্মক নাট্য চলচ্চিত্র
মোহাম্মদ নাজিম উদ্দিন (বীর প্রতীক)

**মোহাম্মদ নাজিম উদ্দিন** (১৯৩৫ – ২ মে ২০১৯) বাংলাদেশের স্বাধীনতা যুদ্ধের একজন বীর মুক্তিযোদ্ধা ছিলেন। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
মোহাম্মদ নাজিম উদ্দিনের বাড়ি কিশোরগঞ্জ জেলার কুলিয়ারচর উপজেলার উসমানপুর ইউনিয়নের চৌহদ্দী গ্রামে। তার বাবার নাম আরব আলী এবং মায়ের নাম মিশ্রি বেগম। তার স্ত্রীর নাম আবেদা খাতুন । তাদের দুই মেয়ে।

## কর্মজীবন
মোহাম্মদ নাজিম উদ্দিন চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন অষ্টম ইস্ট বেঙ্গল রেজিমেন্টে। এর অবস্থান ছিল চট্টগ্রামের ষোলশহরে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ চলাকালে তারা কয়েকজন এপ্রিল মাসের প্রথমার্ধে ব্রাহ্মণবাড়িয়াতে অবস্থানরত চতুর্থ ইস্ট বেঙ্গল রেজিমেন্টের সঙ্গে যোগ দেন। এরপর তারা আশুগঞ্জে প্রতিরক্ষা অবস্থান নেন।

## মুক্তিযুদ্ধে ভূমিকা
১৯৭১ সালের মে মাসের তৃতীয় সপ্তাহে কোনো একদিন। সুনামগঞ্জ জেলার ধর্মপাশা থানাটি জেলা সদর থেকে দক্ষিণ-পশ্চিমে। ধরমপাশার পশ্চিমে নেত্রকোণা জেলার সীমানা। তারা যখন আক্রমণ করেন, তখন সেখানে পাকিস্তানি রাতের প্রথম প্রহর থেকে শুরু হয়েছে বৃষ্টি এর মধ্যেই বেরিয়ে পড়েন মো. নাজিম উদ্দিনসহ একদল দুঃসাহসী মুক্তিযোদ্ধা। সংখ্যায় তারা মোট ১৫ জন। তাদের দলনেতা তিনি নিজেই। সবার পরনে লুঙ্গি। তাদের অস্ত্র বলতে দু-তিনটি মাত্র রাইফেল আর বাকি সব রামদা ও লাঠি। তাই সম্বল করে তারা বৃষ্টিভেজা রাতে এগিয়ে যান। রাতের শেষ প্রহরে অতর্কিতে আক্রমণ চালান থানায়। তাদের আক্রমণে হতভম্ব হয়ে পড়েন থানার ওসিসহ পুলিশ সদস্যরা। পাল্টা আক্রমণ বা প্রতিরোধ দূরের কথা, অস্ত্র ফেলে ওসি ও পুলিশরা সব পালিয়ে যান। মুক্তিযোদ্ধাদের দখলে আসে ১৫টি রাইফেল ও বেশ কিছু গুলি। এরপর মো. নাজিম উদ্দিন ও তার সহযোদ্ধারা দ্রুত থানা থেকে বেরিয়ে চলে যান নিজেদের গোপন অবস্থানে। পাকিস্তান বিমানবাহিনী এপ্রিল মাসের মাঝামাঝি তাদের প্রতিরক্ষা অবস্থানে বেশ কয়েকবার হামলা চালায়। এই হামলায় কয়েকজন মুক্তিযোদ্ধা শহীদ ও আহত হন। পাকিস্তানি সেনাবাহিনীর বিরুদ্ধে তারা সাহসিকতার সঙ্গে যুদ্ধ করেন। কিন্তু শেষ পর্যন্ত তাদের প্রতিরক্ষা ভেঙে পড়ে। তারা ছত্রভঙ্গ হয়ে যান। এরপর তিনি কয়েক দিন নিজ এলাকায় অবস্থান করে ভারতে চলে যান। এই সময় মো. নাজিম উদ্দিন ধরমপাশা থানায় গেরিলা আক্রমণ চালান। সফল এই আক্রমণ পরিচালনার পর তিনি পুনরায় ভারতের তেলঢালায় অষ্টম ইস্ট বেঙ্গলের সঙ্গে যোগ দেন। সেখানে তিনি কিছুদিন একটি ক্যাম্পে প্রশিক্ষকের দায়িত্ব পালন করেন। পরে প্রশিক্ষণপ্রাপ্ত মুক্তিযোদ্ধাদের মধ্য থেকে বাছাই করে একটি ইয়ুথ কোম্পানি (১২০ সদস্য) গঠন করা হয়। এই কোম্পানি পরিচালনা ও নেতৃত্বের দায়িত্ব পান তিনি। নাজিম উদ্দিন নভেম্বর মাসের প্রথমার্ধে সীমান্ত অতিক্রম করে স্বল্প প্রশিক্ষণপ্রাপ্ত সহযোদ্ধাদের নিয়ে সিলেটের গোলাপগঞ্জ উপজেলায় যান। সেখানে কমলপুরে ছিল পাকিস্তান সেনাবাহিনীর প্রতিরক্ষা। কয়েক দিন পর তারা সেখানে আক্রমণ করেন। তাদের সাঁড়াশি আক্রমণে পাকিস্তানি প্রতিরক্ষা ভেঙে পড়ে। আট-নয়জন পাকিস্তানি সেনা তাদের হাতে নিহত হয়। দুজনকে তারা জীবিত অবস্থায় আটক করেন। এরপর তিনি তার দল নিয়ে দেশ স্বাধীন হওয়ার আগ পর্যন্ত সেখানেই অবস্থান করেন।

## পুরস্কার ও সম্মাননা
* বীর প্রতীক

## মৃত্যু
মোহাম্মদ নাজিন উদ্দিন ২০১৯ সালের ২ মে মৃত্যুবরণ করেন।

## তথ্যসূত্র

## পাদটীকা

* 

বিষয়শ্রেণী:বীর প্রতীক
বিষয়শ্রেণী:কিশোরগঞ্জ জেলার ব্যক্তি
বিষয়শ্রেণী:১৯৩০-এর দশকে জন্ম
বিষয়শ্রেণী:২০১৯-এ মৃত্যু
বিষয়শ্রেণী:১৯৩৫-এ জন্ম
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি